Samantha: Däità ina maschina

Ina sonda saira - in date. Puspè ina giada. Emprendì d'enconuscher - u meglier ditg ans inscuntrads per l'emprima giada ans avain nus en il fitness studio, vul dir, en sasez avant il fitness studio. EI era gist per ir ed jau per entrar (per ir a mirar tge schnuggels che treneschan ils musculs) - eba, jau era gista per entrar e lura vegn el. Grond, chavels curts, musculus, elegant e lad - ina maschina! Sche jau savess insatge sur da töfs cumparegliass jau quel tip cun la super classa dals töfs, forsa cun uschè ina che Götz George ha! Ina maschina ma vegn encunter e ma surria en fatscha, tegnend avert la porta dal fitness studio. Jau surri enavos. “Ti has gea betg il basegn dad ir en qua”. “Tja”, respund jau e pens, !cellulitis! e di, “grazia fitg e forsa in'autra giada”. Jau al smatg in cedel cun si mes numer da telefon en maun (jau hai ina pluna da quels cedels adina pront en mia tastgina). “Forsa che nus faschain ina giada ensemen sport?” EI traglischa.
Betg sport, betg direct, l'emprim mangiar.
Sonda saira, schickischma, sun jau en mes vestì alv e mes high - high heels! Jau poss finalmain trair en ils pli auts chalzers che jau hai, perquai che jau sai, mes date vegn segiramain ad esser anc pli grond che jau. Sco ditg - el è ina maschina, ina gronda maschina. Ed el guarda ora stupent, quest saira: fitg schic en sia chamischa tagliada bain, sia chautscha naira da stoffa fina ... jau sun bunamain persvadida che el ha in agen cusunz ... quest n'è betg von der stange.
Ina buna tschaina, e suenter giain a Kino, el prenda anc ina giada popcorn. Suenter kino giain directamain tar el - il film ha procurà che ils emprims pass èn capitads be da sai!
Ils proxims, quels en sia chombra da durmir na van lura betg uschè bain. Mes date ha in bun cusunz in fitg bun cusunz - tge che vegn or sut la chamischa bain tagliada è in venter - in venter enorm! Jau sun in pau schoccada. Ma jau n'hai betg il temp da far grond pensiers, el sa bitta sin mai ed il flad ma resta davent per ina secunda. En questa situaziun ma regord jau da quella giada cur che jau steva davant mia stgaffa e cur che quella croda giu sin mai ... be insatge è uss auter, i ma para sco che la clav da la stgaffa furass insaco en mai, sut mes venter. Tja, ina maschina eba. E per mai l'ultimativa cumprova che era tscherts umens tiran en il venter cur che els entaupan a dunnas davant il fitness studio.